Fisiese wetenskappe-vraestel laat leerders werk vir onderskeiding | Maroela Media
Matrikulante het Vrydag hul eerste fisiese wetenskappe-vraestel tydens die 2019-matriekeksamen geskryf. Kenners meen hoewel die vraestel maklik genoeg was om deur te kom, sou leerders wat vir 'n onderskeiding werk dalk sukkel.
Volgens Celeste Labuschagne, Wolkskool-dosent by die Skoleondersteuningsentrum, was die vraestel gebalanseerd met 'n goeie verskeidenheid maklike en moeilike vrae. "Na my mening was die vraestel billik, hier en daar was daar vangplekke waarop leerders bedag moes wees. Ek hou veral van die momentum-sommetjie by die meervoudigekeuse-vrae wat die som uit 'n ander perspektief vra," sê Labuschagne.
"Ek dink wel die kind wat 'n onderskeiding wou kry, sou hard daarvoor moes werk."
Onderwysers aan 'n vooraanstaande Afrikaanse skool in Gauteng deel Labuschagne se mening. "Dit was 'n vraestel wat maklik is om te slaag. Die plasing van die moeilike vraag aan die einde van die vraestel sal daartoe bydra dat minder leerders onderskeidings kry."
Volgens Christiaan Botha, 'n matriekleerder van Pretoria, was die vraestel baie billik, behalwe vraag 10.
Edrich Engelbrecht, ook van Pretoria, het die vraestel billik en soms maklik gevind, met die uitsondering van enkele vrae.
skoolstandaarde is nou so lag, dat n sogenaamde onderskeiding seker maar gelyk is aan so 60 – 65% in die ou SA.
Ek sal graag die wiskunde vraestel wil sien. Net om te kyk hoe vergelyk dit met my matriek en universiteit wiskunde.